אנסלם קיפר

אנסלם קיפר (בגרמנית: Anselm Kiefer; נולד ב-8 במרץ 1945) הוא צייר ופסל גרמני.

ביוגרפיה
קיפר למד משפטים באוניברסיטה של פריבורג ובשנת 1966 פרש מהם לטובת לימודי אמנות. הוא למד אמנות ביחד עם יוזף בויס ופיטר דרהר במהלך שנות השבעים. עבודתו מורכבת מחומרים כגון קש, עפר, חרסית, עופרת ושלאק. שיריו של פאול צלאן מילאו תפקיד משמעותי בעבודותיו של קיפר העוסקות בהיסטוריה הגרמנית ובזוועות השואה, הוא התייחס גם למושגים מתוך תורת הקבלה.

לאורך כל שנות יצירתו, קיפר מתמודד עם העבר, טאבו ונושאים שנויים במחלוקת ואפלים מההיסטוריה. הוא עוסק במיוחד בנושאים מגרמניה הנאצית. הציור "מרגרט" (שמן וקש על בד) קיבל השראה מ"פוגת מוות", יצירתו הידועה של פאול צלאן. ניתן למצוא בעבודתו דמויות היסטוריות או מיתולוגיות ואתרים היסטוריים, אלו מתוארים בצורה סמלית שבאמצעותה קיפר מנסה להראות את העבר. משום כך נוטים לייחס את עבודותיו לתנועות הניו סימבוליזם והנאו-אקספרסיוניזם.

קיפר מתגורר ויוצר בצרפת החל משנת 1992. מאז 2008 הוא חי ועובד בעיקר בפריז ובאלסר דו סאל (Alcácer do Sal), פורטוגל.

גלריה

קישורים חיצוניים

 
 

זוכי פרס וולף לאמנות
ציירים גרמנים
פסלים גרמנים
קצרמר אמנות
זוכי מדליית ליאו בק
מחלוקות סביב טענות לתועבה
גרמנים שנולדו ב-1945